ג'סיקה מקאיי

תחילת קריירת ההיאבקות

מקאיי החלה לצפות בהיאבקות בגיל עשר ביחד עם אחיה והחלה להתאמן כדי להיות מתאבקת מקצועית בארגון מקומי בסידני בשם Pro Wrestling Alliance. כמו כן, מקאיי הצטיינה בכדורסל ולמדה באותו תיכון כמו הצמד שלה, פייטון רויס.

Pro Wrestling Alliance Australia‏ (2015-2007)

מקאיי החלה להתאמן תחת הדרכתו של מדיסון איגלס. את הופעת הבכורה שלה ערכה ב-23 ביוני 2007 ביום הולדתה ה-18 בניצחון בקרב משולש, כאשר היא מתאבקת תחת השם האמיתי שלה ג'סיקה מקאיי.
ב-2 באוגוסט 2008 מקאיי זכתה באליפות של הארגון בפעם הראשונה. היא שמרה על התואר נגד מתאבקת ה-WWE לעתיד, טניל טיילה, אך ב-22 בנובמבר כשלה בניסיונה לשמור על התואר והפסידה אותו. מקאיי זכתה באליפות בפעם השנייה ב-14 בספטמבר 2009 לאחר קרב מרובע שנקבע מכיוון שהאליפות פונתה עקב פציעתה של האלופה פני ליין. היא שמרה על התואר נגד KC קאסידי (פייטון רויס) ונגד מדיסון איגלס בשני קרבות נפרדים, אך הפסידה את התואר ב-11 ביוני 2010. שנה לאחר מכן בחודש ספטמבר מקאיי כשלה בניסיונה לזכות באליפות הנשים של ארגון הנשים Shimmer.

Shimmer Women Athletes ‏ (2015-2008)

מקאיי החלה להתאבק בעבור ארגון הנשים Shimmer בחודש אוקטובר 2008 כשאת הופעת הבכורה שלה רשמה לצד מדיסון איגלס בטורניר שקבע את אלופי הזוגות הראשונות, אך הצמד היו הראשונות שהיו מודחות. את הופעת הבכורה שלה בקרב יחידים ערכה ב-2 במאי 2009 בהפסד לקלי סקייטר, אותה סקייטר שמקאיי ניצחה בארגון PWAA כדי להפוך לאלופת הנשים בפעם הראשונה. בחודש ספטמבר 2010 מקאיי ניצחה את ניקול מת'יוס לאחר שכבר הפסידה לה מוקדם יותר במהלך השנה ב-10 באפריל. מקאיי ציוותה עצמה לטניל טיילה כאשר השתיים מאתגרות את אלופות הזוגות מת'יוס ופורטיה פרז לקרב על התואר, אך השתיים כשלו בניסיונן. המריבה של מקאיי עם מת'יוס הסתיימה בהפסד של מקאיי בקרב 2 מתוך 3 הכרעות במרץ 2011. שנה לאחר מכן רשמה ניצחונות מרשימים על מיה אים ואלופת הנשים לשעבר, מס'שיף, מה שגרם למקאיי לקבל קרב אליפות כנגד האלופה, "המעודדת" מליסה, אך מקאיי לא הצליחה לזכות. ב-14 באפריל 2013 ניצחה מקאיי את מרסדס מרטינז, קרב זה היה הקרב האחרון של מקאיי בעבור הארגון.
כמו כן, חוץ מ-PWAA ו-Shimmer, מקאיי התאבקה בעבור ארגונים אחרים כמו CZW, ROH ,Chikara ועוד.

סמאקדאון (2018-היום)

בילי קיי ופייטון רויס, שעתה הוכרו בשם The IIconics, ערכו את הופעת הבכורה שלהן ב-10 באפריל בפרק של התוכנית סמאקדאון, הפריעו לנאום של אלופת הנשים של סמאקדאון, שארלוט פלייר, על הקרב שלה נגד אסקה ברסלמניה 34 ואף תקפו אותה, מה שאיפשר לכרמלה לפדות את מזוודת "כסף בבנק" שלה ולהפוך לאלופת הנשים החדשה של סמאקדאון. ב-17 באפריל בילי קיי הפסידה כתוצאה מהכנעה לשארלוט פלייר. שבוע לאחר מכן קיי ורויס ניצחו בקרב זוגות את אסקה ובקי לינץ'. ב-1 במאי קיי, רויס ואלופת הנשים של סמאקדאון, כרמלה הפסידו בקרב שלוש נגד שלוש לאסקה, בקי לינץ' ושארלוט פלייר. ב-22 במאי, קיי הפסידה ללאנה בקרב העפלה לקרב הסולם מסוג "כסף בבנק" באירוע כסף בבנק. ב-12 ביוני קבוצתה של בילי קיי ביחד עם פייטון רויס, כרמלה, מנדי רוז וסוניה דוויל הפסידה לאסקה, בקי לינץ', שארלוט פלייר, לאנה ונעמי. ב-19 ביוני קיי הפסידה לבקי לינץ'. ב-24 ביולי קיי הפסידה לאסקה. ב-7 באוגוסט האייקוניות הפסידו לבקי לינץ' ושארלוט פלייר. ב-28 באוגוסט, קיי רשמה ניצחון בקרב יחידים על נעמי. ב-18 בספטמבר, בילי קיי הפסידה לאסקה. באירוע סופר שואו-דאון, שנערך ב-6 באוקטובר, האייקוניות ניצחו על אדמת מולדתן את אסקה ונעמי. באירוע אבולושן, שנערך ב-28 באוקטובר, קיי השתתפה בקרב הבאטל רויאל של הנשים, אך הודחה שנייה. ב-20 בנובמבר, קיי הפסידה בקרב יחידים לשארלוט פלייר. ב-15 בינואר 2019, קיי הפסידה לאסקה. באירוע הרויאל ראמבל, שנערך ב-27 בינואר, קיי התחרתה בקרב הרויאל ראמבל המסורתי, כשנכנסה לקרב כמספר השביעי, הספיקה להדיח ביחד עם רויס את ניקי קרוס, אך הודחה על ידי לייסי אוואנס. ב-5 בפברואר, קיי ורויס התחרו בקרב זוגות משולש נגד כרמלה ונעמי ומנדי רוז וסוניה דוויל, שבסופו רוז ודוויל ניצחו. שבוע לאחר מכן, קיי ורויס התחרו פעם נוספת באותו סוג קרב, אך הפעם תנאי הקרב היה שהזוג המפסיד ייאלץ להיכנס ראשון לקרב תא ההדחות; מאחר שרוז הוצמדה לניצחון על ידי נעמי, הזוג של רוז ודוויל נקבע שייכנס ראשון לקרב תא ההדחות. קרב זה התקיים באירוע תא ההדחות, שנערך ב-17 בפברואר וקבע את אלופות זוגות הנשים הראשונות של ה-WWE, קיי ורויס נכנסו כמספר הרביעי, ואף הספיקו להדיח את כרמלה ונעמי, אך הודחו על ידי ניה ג'קס וטמינה. ב-19 במרץ, האייקוניות ניצחו את ביילי וסשה בנקס בקרב שאינו היה על תואר אליפות זוגות הנשים של ה-WWE. ב-1 באפריל בתוכנית Raw, קיי, רויס, ניה ג'קס וטמינה הפסידו בקרב ארבע נגד ארבע לבת' פיניקס, נטליה, ביילי וסשה בנקס. באירוע רסלמניה 35, שנערך ב-7 באפריל, האייקוניות ניצחו בקרב זוגות מרובע אשר כלל את אלופות הזוגות, ביילי ובנקס, The Divas of Doom (בת' פיניקס ונטליה) וניה ג'קס וטמינה וזכו באליפות זוגות הנשים של ה-WWE. ב-15 באפריל בתוכנית Raw, קיי ורויס הפסידו לביילי ונעמי בקרב שאינו היה על התואר. לילה לאחר מכן בתוכנית סמאקדאון, קיי, רויס, מנדי רוז וסוניה דוויל הפסידו בקרב ארבע נגד ארבע לאסקה, ביילי, אמבר מון וקיירי סיין. ב-22 באפריל בתוכנית Raw, קיי הפסידה בקרב יחידים לנעמי. ב-20 במאי בתוכנית Raw,‏ The IIconics ולייסי אוואנס הפסידו בקרב שלוש נגד שלוש לאלכסה בליס, בקי לינץ' וניקי קרוס. ב-27 במאי, The IIconics הפסידו לבקי לינץ' וניקי קרוס בקרב זוגות, שאינו היה על חגורות האליפות שלהן. ב-17 ביוני בתוכנית Raw, האייקוניות הגנו בהצלחה על חגורות האליפות שלהן נגד אלכסה בליס וניקי קרוס. ב-5 באוגוסט בתוכנית Raw, השתיים איבדו את חגורות אליפות זוגות הנשים של ה-WWE לאחר שהפסידו בקרב הדחות זוגות מרובע, ואף הודחו ראשונות בקרב זה. קרב זה כלל את אלכסה בליס וניקי קרוס, מנדי רוז וסוניה דוויל, והקבוקי ווריורס (אסקה וקיירי סיין), שבסופו בליס וקרוס ניצחו וזכו בתואר. במופע המקדים לאירוע סאמרסלאם, שנערך ב-11 באוגוסט, The IIconics כשלו בניסיונן להשיב אליהן את חגורות אליפות זוגות הנשים של ה-WWE לאחר שהפסידו לאלכסה בליס וניקי קרוס.